**ДЪРЖАВНИ ИЗПИТИ** Обучението за всички специалности и форми на обучение в Колеж по туризъм – Варна при ИУ-Варна приключва с 4 държавни изпита:

* комлексен теоретичен изпит
* практически изпит
* първи чужд език
* втори чужд език

**КОМПЛЕКСЕН ТЕОРЕТИЧЕН ДЪРЖАВЕН ИЗПИТ**

**за специалност МТ, МСВ и МТСВ**

 Изпитът включва въпроси от фундаменталните дисциплини изучавани през трите години на обучение - **“*Въведение в туризма”, “Маркетинг в туризма”, “Управление на човешките ресурси” и “Туроператорска, агентска и транспортна дейност в туризма”.*** Информация за изпита и конспекта можете да получите допълнително от приложения файл.

**КОМПЛЕКСЕН ДЪРЖАВЕН ИЗПИТ**

**за специалност МХР – редовна и задочна форма на обучение**

 Изпитът включва въпроси от фундаментални дисциплини изучавани през трите години на обучение - **“*Въведение в* *туризма” ,”Хотелиерство и ресторантьорство”, “Маркетинг в туризма”, „Управление на човешките ресурси”*** Информация за изпита и конспекта можете да получите допълнително от

**ПРАКТИЧЕСКИ ДЪРЖАВЕН ИЗПИТ**

**за специалност МТ и МТСВ**

Практическият държавен изпит се провежда чрез туристическо пътуване и посещение на предварително избрани дестинации в страната или чужбина. Той има за цел да провери комплексните знания, умения и качества на студентите в областта на чуждите езици и туризма, по-конкретно организираните туристически пътувания, както и способности им да работят в екип. За повече информация вижте „Инструкции за държавен практически изпит за МТи МСВ“

**ПРАКТИЧЕСКИ ДЪРЖАВЕН ИЗПИТ**

**за специалност МСВ и МТСВ**

Практическият държавен изпит се провежда представяне на анимационна програма / събитие по предварително определена тема. Той има за цел да провери комплексните знания, умения и качества на студентите в областта на чуждите езици, туризма и по-конкретно организирането на свободното време на туристите и гостите на туристически обекти, както и способности им да работят в екип. За повече информация вижте „Инструкции за държавен практически изпит за МТи МСВ“

**ПРАКТИЧЕСКИ ДЪРЖАВЕН ИЗПИТ**

**за специалност МХР**

 Практическият държавен изпит за специалност “Мениджмънт на хотели и ресторанти” се провежда чрез обслужване на държвана изпитна комисия, което се осъществява по определена тема и свързани с нея приготовления на храна, програма, декорация на зала и други. Изпитът за цел да провери комплексните знания, умения и качества на студентите като бъдещи специалисти в хотелиерството и ресторантьорството, както и способността им да работят в екип. За повече информация вижте „Инструкции за държавен практически изпит за МХР“

**ДЪРЖАВЕН ИЗПИТ ПО ПЪРВИ ЧУЖД ЕЗИК ЗА СПЕЦИАЛНОСТИТЕ МХР, МТСВ, МТ и МСВ**

 Писменият държавен изпит по първи чужд език, целящ да установи степента на владеене на езика и чуждоезиковата компетентност за целите на туризма, включва:

 **1. Тест, състоящ се от три елемента.**

 Първи елемент. Оригинален текст с 5 въпроса, които проверяват до колко е разбран основният смисъл на текста.

 Втори елемент. Оригинален текст за четене с 5 въпроса към него, които проверяват до колко е разбран основният смисъл на текста. Верният отговор се избира от 3 варианта за всеки въпрос.

 Трети елемент. Възстановяване на текст, включващ попълване на 20 липсващи думи или фрази в оригинален текст. Липсващите думи не са дадени.

 **2.** **Превод** на текст на туристическа тематика от български на първи чужд език.

 **3. Писмена задача** с право на избор от 2 предложени варианта:

 Диалог от сферата на общуването с клиенти в хотела или ресторанта (за специалност МХР).

 Есе по теми от оперативния мениджмънт на хотела, ресторанта (за специалност МХР) или на туристическата агенция, (за специалностите МТСВ, МТ и МСВ).

 Рекламна брошура за туристически обект или туристическа екскурзия (за специалностите МТСВ, МТ и МСВ).

**ДЪРЖАВЕН ИЗПИТ ПО ВТОРИ ЧУЖД ЕЗИК ЗА СПЕЦИАЛНОСТИТЕ МХР, МТСВ, МТ и МСВ**

 Писменият държавен изпит по втори чужд език, целящ да установи степента на владеене на езика и чуждоезиковата компетентност за целите на туризма, включва:

 **1. Тест, състоящ се от три елемента.**

 Първи елемент. Оригинален с 5 въпроса, които проверяват до колко е разбран основният смисъл на текста.

 Втори елемент. Оригинален текст за четене с 5 въпроса към него, които проверяват до колко е разбран основният смисъл на текста. Верният отговор се избира от 3 варианта за всеки въпрос.

 Трети елемент. Възстановяване на текст, включващ попълване на 20 липсващи думи или фрази в оригинален текст, като са предложени 25 думи, от които да бъде направен изборът.

 **2. Превод** на текст на туристическа тематика от български на втори чужд език.

 **3. Писмена задача** с право на избор от 2 предложени варианта:

 Диалог от сферата на общуването с клиенти в хотела или ресторанта (за специалност МХР).

 Есе по теми от оперативния мениджмънт на туристическата агенция (за специалностите МТСВ, МТ и МСВ).